text: Rocker varetægtsfængslet
  24 november 2011 kl. 13.02
  Et 38-årigt fuldgyldigt medlem af Hells Angels er varetægtsfængslet i fire uger sigtet for grov vold i Esbjerg.
  Politiet mener, at han var fører af en bil, som onsdag 27. juli med forsæt påkørte en mand i Strandbygade i Esbjerg. Påkørslen skete i forbindelse med et slagsmål mellem forskellige bander.
  Manden har været eftersøgt siden, og han blev anholdt mandag 21. november. 
  Retsmødet blev afholdt for lukkede døre, og Syd- og Sønderjyllands Politi har derfor ikke yderligere informationer i sagen.
  